
ПОСТОЯННА КОМИСИЯ ПО ОПАЗВАНЕ НА ОКОЛНАТА СРЕДА, ЗЕМЕДЕЛИЕ И ХРАНИ 


ПРОТОКОЛ
№24

Днес, 19.01.2022 г. от 16:00 часа, в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по опазване на околната среда, земеделие и храни (ПКООСЗХ).
На заседанието на комисията присъстваха: д-р Георги Митев – председател, Бойчо Георгиев – зам.-председател и членове: Калояна Живкова, Георги Спасов, Юлиян Георгиев, Стоян Грозев и Георги Събев.
От общинска администрация присъстваха: Весна Балтина – зам.-кмет „Стратегическо развитие и екология, дигитализация и адаптация към промените на климата“ и Маринета Николова – началник на отдел „Климат, енергия и околна среда, адаптация към промените на климата“.
Присъства още проф. д-р Севдалина Турманова – председател на Общински съвет – Бургас.
На заседанието на Комисията присъства Георги Дракалиев, който взе отношение по т. 2 от дневния ред.
Заседанието откри и ръководи председателят на ПКООСЗХ – д-р Георги Митев, като с 5 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-12392 Докладна записка от Димитър Николов – кмет на Община Бургас, относно: Приемане на Наредба  за изменение и допълнение на Наредбата за условията и реда за използването на спортни обекти – общинска собственост на територията на Община Бургас

1. ОбС 08-00-12390 Докладна записка от Георги Дракалиев и Николай Стоянов – общински съветници от ПП ВМРО – Българско национално движение, относно: Детайлно замерване на качеството на атмосферния въздух в ЦГЧ 

1. ОбС 08-00-12369 Докладна записка от Юлиян Кулев и Юлиян Георгиев – общински съветници от ПП ГЕРБ, относно: Проектиране и изработване на навес-хале за ремонт на лодки, на лодкостоянка в кв. Крайморие, закупуване на помпа за сантинни води
---------------------------------------------------------------------------------------





Точка 1

ОбС 08-00-12392 
Докладна записка от Димитър Николов – кмет на Община Бургас, относно: Приемане на Наредба  за изменение и допълнение на Наредбата за условията и реда за използването на спортни обекти – общинска собственост на територията на Община Бургас
След като се запознаха с докладната записка и в резултат на явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни приеха следното
СТАНОВИЩЕ:
Подкрепя проекта за решение.
---------------------------------------------------------------------------------------

Точка 2

ОбС 08-00-12390 
Докладна записка от Георги Дракалиев и Николай Стоянов – общински съветници от ПП ВМРО – Българско национално движение, относно: Детайлно замерване на качеството на атмосферния въздух в ЦГЧ
Председателят изрази мнение, че в проекта за решение не е уточнен времевият период, през който вносителите желаят да бъде извършено замерването. Той допълни, че в Централна градска част има стационарна станция за замерване качеството на въздуха.
Георги Дракалиев, в качеството си на съвносител, заяви, че докладната записка е в резултата от оплаквания на граждани относно качеството на въздуха в ЦГЧ. Той отговори на въпроси на членовете на Комисията.
Бойчо Георгиев заяви, че проектът за решение не е добре прецизиран и предложи докладната записка да се изпрати за становище към общинска администрация, което да допринесе за информирано вземане на решение.
Стоян Грозев коментира, че идеята на докладната записка е добра, но има пропуски. Той уточни, че след консултация с общинска администрация трябва да бъдат фиксирани и описани местата за разполагане на мобилната станция, както и времето на престой. В заключение Грозев каза, че решението по т.2 се обезсмисля, защото е прието решение, в което подробно е разписано провеждането на разяснителна кампания.
[bookmark: _GoBack]Весна Балтина – зам.-кмет „Стратегическо развитие и екология, дигитализация и адаптация към промените на климата“ посочи, че след 2018 г. мобилната станция за контрол качеството на въздуха работи по установен график. Тя осведоми присъстващите, че Националната автоматизирана система за контрол на качеството на атмосферния въздух, както и Мобилната станция за контрол качеството на въздуха собственост на Община Бургас, дават информация за 24 часови измервания с референтни методи. 
Маринета Николова – началник на отдел „Климат, енергия и околна среда, адаптация към промените на климата“ допълни, че от м. ноември 2020 г. е достъпна в реално време чрез интернет страницата на Общината информация за качеството на атмосферния въздух.
Калояна Живкова изрази мнение, че е необходимо да се организира работна среща между вносителите и общинска администрация, на която да се обсъди и прецизира проектът за решение, до заседанието на Общински съвет – Бургас, което ще се проведе на 25.01.2022 г.
Председателят на Комисията подложи на гласуване предложението на Бойчо Георгиев докладната записка да се изпрати за становище към общинска администрация, и с 2 гл. "за", 0 гл. "против" и 5 гл. "въздържали се", то не беше подкрепено.
Стоян Грозев предложи точките в проекта за решение да се гласуват поотделно. Предложението беше подкрепено, с 5 гл. "за", 2 гл. "против" и 0 гл. "въздържали се". 
Председателят на Комисията подложи на гласуване т.1 от проекта за решение: „Общинската мобилна автоматична станция да замерва КАВ единствено на различни места в ЦГЧ и к-с „Възраждане“ до края на месец април 2022 г., както и през активния летен сезон, с цел получаване на по-актуални и подробни данни.“ С 4 гл. "за", 0 гл. "против" и 2 гл. "въздържали се", точката беше подкрепена.
Подложи се на гласуване т.2 от проекта за решение: „Да бъде подготвена и проведена информационна кампания за жителите на общината, относно замърсяването на въздуха при отопление с твърдо битово гориво.“ С 0 гл. "за", 0 гл. "против" и 7 гл. "въздържали се", точката не беше подкрепена.
Подложи се на гласуване т.3 от проекта за решение: „На основание чл.60, ал.1 от АПК допуска предварително изпълнение на решението по т.1 с оглед напредналия зимен сезон.“ С 5 гл. "за", 0 гл. "против" и 2 гл. "въздържали се", точката беше подкрепена.
След приключване на разискванията по докладната записка и в резултат на явно гласуване, членовете на Постоянната комисия по опазване на околната среда, земеделие и храни приеха следното

СТАНОВИЩЕ:

1. Подкрепя т.1  от проекта за решение; (4 гл. "за", 0 гл. "против" и 2 гл. "въздържали се".)
2. Не подкрепя т.2  от проекта за решение; (0 гл. "за", 0 гл. "против" и 7 гл. "въздържали се".)
3. Подкрепя т.3 от проекта за решение. (5 гл. "за", 0 гл. "против" и 2 гл. "въздържали се".
---------------------------------------------------------------------------------------

Точка 3

ОбС 08-00-12369 
Докладна записка от Юлиян Кулев и Юлиян Георгиев – общински съветници от ПП ГЕРБ, относно: Проектиране и изработване на навес-хале за ремонт на лодки, на лодкостоянка в кв. Крайморие, закупуване на помпа за сантинни води
Юлиян Георгиев, в качеството си на един от вносителите, представи докладната записка и отговори на въпрос зададен от кап. Събев относно значението на израза „сантинни води“.
Георги Събев и Георги Спасов предложиха изразът „сантинни води“ да се замени с израза „съоръжение за третиране на отпадните води от лодките“. Предложението бе възприето от Юлиян Георгиев.
След приключване на разискванията по докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни приеха следното

СТАНОВИЩЕ:

Подкрепя проекта за решение, като изразът „сантинни води“ се замени с израза „съоръжение за третиране на отпадните води от лодките“.
---------------------------------------------------------------------------------------



ПРЕДСЕДАТЕЛ: ………………………
								    	 (д-р Георги Митев)



ПРОТОКОЛИСТ: ……………………….
		   (Жени Господинова)

